PATVIRTINTA

Klaipėdos rajono savivaldybės tarybos 2022 m. liepos 5 d.

sprendimu Nr. T11-

Klaipėdos rajono SAVIVALDYBĖS metų MEDICINOS darbuotojo premijos SKYRIMO

NUOSTATAI

I SKYRIUS

BENDROSIOS NUOSTATOS

1. Klaipėdos rajono savivaldybės (toliau – Savivaldybė) metų medicinos darbuotojo premijos skyrimo nuostatai (toliau – Nuostatai) nustato Savivaldybės metų medicinos darbuotojų atrankos kriterijus ir metų medicinos darbuotojų premijos skyrimo tvarką.
2. Tvarka taikoma tik Savivaldybės pavaldumo asmens ar visuomenės sveikatos priežiūros įstaigose, ugdymo įstaigose ar socialinių paslaugų įstaigoje dirbantiems medicinos darbuotojams.
3. Medicinos darbuotojas – bendrinė sąvoka, kuri apima visus asmenis, dalyvaujančius sveikatos priežiūros veikloje, bei tiesiogiai dirbančius su pacientu arba dirbančius tomis pačiomis sąlygomis. Medicinos darbuotojo veikla yra tiesiogiai susijusi su sveikatinimo veikla, kaip ji apibrėžiama Lietuvos Respublikos sveikatos sistemos įstatyme.
4. Premijos dydis metų medicinos darbuotojui – 1500 eurų. Premijų skaičius – 2. Lėšos numatomos Savivaldybės biudžete.
5. Metų medicinos darbuotojo premijos tikslas – įvertinti medicinos darbuotojus, motyvuoti ir skatinti juos už puikius profesinės veiklos rezultatus, sveikatos apsaugos plėtojimą, sveikos gyvensenos propagavimą, pasiaukojimą ir drąsą gelbstint žmonių gyvybes.

**II SKYRIUS**

KANDIDATŲ ATRANKOS KRITERIJAI

1. Metų medicinos darbuotojo (fizinis asmuo) atrankos kriterijai:

6.1. išskirtinai puikūs medicinos darbuotojo praktinės veiklos rodikliai;

6.2. autoritetas bendruomenėje, juo pasitiki paslaugų gavėjai, su kuriais jis dirba, yra pateikti palankūs klientų, kolegų atsiliepimai apie medicinos darbuotojo veiklą;

6.3. aktyviai dalyvauja bendruomenės, savivaldybės ar šalies visuomeninėje, tyrimų, eksperimentinėje ar kitoje veikloje (pvz., draugijos, asociacijos, ekspertų komisijos, konferencijos, konsultacijos, savanorystė, straipsniai leidiniuose ir periodinėje spaudoje, projektai, programos ir kt.) formuojant įgyvendinant ar plėtojant sveikatos strategijas (pvz., savivaldybės, regiono, šalies, tarptautines.);

6.4. pasižymi išskirtiniu pasiaukojimu ir drąsą gelbstint žmonių gyvybes.

**III SKYRIUS**

 KANDIDATų ATRANKos ORGANIZAVIMAS

1. Kvietimas teikti kandidatų pasiūlymus metų medicinos darbuotojo premijos skyrimui skelbiamas Savivaldybės interneto svetainėje [www.klaipedos-r.lt](http://www.klaipedos-r.lt).
2. Kandidatų pasiūlymus metų medicinos darbuotojo premijos skyrimui (Nuostatų priedas) turi teisę teikti Savivaldybės asmens ar visuomenės sveikatos priežiūros įstaigos, socialinių paslaugų įstaigos, Savivaldybės administracijos struktūriniai padaliniai, bendruomenės, nevyriausybinės organizacijos, kiti fiziniai ir juridiniai asmenys.
3. Kandidatų pasiūlymai metų medicinos darbuotojo premijoms gauti priimami iki einamųjų metų vasario 28 dienos el. p. parama@klaipedos-r.lt (laiško pavadinime nurodyti pvz.: „Teikimas 20\_\_ metų medicinos darbuotojo premijos skyrimui“), ar perduodami (užklijuotuose vokuose, ant kurių turi būti užrašyta: „Teikimas 20\_\_ metų medicinos darbuotojo premijos skyrimui“) tiesiogiai Savivaldybės administracijos Sveikatos ir socialinės apsaugos skyriui (toliau – atsakingas skyrius), Klaipėdos g. 2, LT-96130 Gargždai.
4. Kandidatų pasiūlymai metų medicinos darbuotojo premijoms gauti formas galima gauti Savivaldybės administracijos „Viename langelyje“, Klaipėdos g. 2, LT-96130, Gargždai, ir (ar) Savivaldybės interneto puslapyje [www.klaipedos-r.lt](http://www.klaipedos-r.lt) skiltyje „Sveikata“.
5. Kandidatų gauti metų medicinos darbuotojo premijas sąrašas svarstomas Savivaldybės tarybos kadencijos laikotarpiui sudarytoje Trūkstamų gydytojų specialistų, gydytojų rezidentų, visuomenės sveikatos specialistų ir kitų sveikatos priežiūros specialistų skatinimo priemonių teikimo komisijos (toliau – Komisija) posėdyje.

**IV SKYRIUS**

**KOMISIJOS DARBO ORGANIZAVIMO TVARKA**

1. Komisija savo veikloje vadovaujasi Klaipėdos rajono savivaldybės trūkstamų gydytojų specialistų, gydytojų rezidentų, visuomenės sveikatos specialistų ir kitų sveikatos priežiūros specialistų skatinimo priemonių teikimo komisijos nuostatais ir šiais nuostatais.
2. Atsakingas skyrius pateikia gautus kandidatų metų medicinos darbuotojo premijoms gauti sąrašus Komisijai susipažinti likus ne mažiau kaip 3 darbo dienoms iki Komisijos posėdžio.
3. Komisija, išnagrinėjusi pateiktus dokumentus, atviru balsavimu, balsų dauguma išrenka 2 kandidatus metų medicinos darbuotojo premijoms gauti.
4. Komisijos sprendimas įforminamas posėdžio protokolu, kurį pasirašo Komisijos pirmininkas ir sekretorius. Komisijos nariai prieš gaudami bet kokią su premijos skyrimu susijusią informaciją, privalo pasirašyti nešališkumo deklaracijas ir konfidencialumo pasižadėjimus.
5. Asmenys apie Komisijos sprendimą skirti jiems apdovanojimą informuojami ne vėliau kaip per 10 darbo dienų nuo Komisijos sprendimo priėmimo vienu iš šių būdų – raštu, elektroniniu paštu, telefonu.

**IV SKYRIUS**

**PREMIJŲ SKYRIMO TVARKA**

1. Metų medicinos darbuotojo premijos skiriamos Savivaldybės administracijos direktoriaus įsakymu Komisijos teikimu.
2. Premija tam pačiam medicinos darbuotojui gali būti skiriama ne anksčiau kaip po 5 metų nuo premijos gavimo.
3. Premijos metų medicinos darbuotojui įteikiamos einamųjų metų balandžio mėnesio 27 dieną. Apie premijų skyrimą paskelbiama viešai Savivaldybės interneto puslapyje [www.klaipedos-r.lt](http://www.klaipedos-r.lt).

**V SKYRIUS**

**BAIGIAMOSIOS NUOSTATOS**

1. Komisija užtikrina, kad jos vykdomas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymo nuostatas.
2. Visi su premijų skyrimu susiję dokumentai saugomi Atsakingame skyriuje Dokumentų saugojimo taisyklių, patvirtintų Lietuvos vyriausiojo archyvaro 2011 m. gruodžio 28 d. įsakymu Nr. V-157 „Dėl Dokumentų saugojimo taisyklių patvirtinimo“, nustatyta tvarka Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro 2011 m. kovo 9 d. įsakymu Nr. V 100 „Dėl Bendrųjų dokumentų saugojimo terminų rodyklės patvirtinimo“, nustatytais terminais.

\_\_\_\_\_\_\_\_\_\_\_\_\_\_\_\_

Klaipėdos rajono savivaldybės metų

medicinos darbuotojo premijos skyrimo nuostatų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizinio asmens vardas ir pavardė / juridinio asmens pavadinimas)

 20.... m............................... d.

**TEIKIMAS METŲ medicinos DARBUOTOJO PREMIJOS SKYRIMUI**

1. Vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Darbovietė, pareigos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Elektroninio pašto adresas, telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Gimimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Veikla, atitinkanti atrankos kriterijus:

|  |  |  |
| --- | --- | --- |
| **Eil. Nr.** | **Kriterijus ir veikla** | **Trumpas aprašymas** |
| 5.1. | Išskirtinai puikūs medicinos darbuotojo praktinės veiklos rodikliai.  |   |
| 5.2. | Turi autoritetą bendruomenėje, juo pasitiki paslaugų gavėjai, su kuriais jis dirba, yra pateikti palankūs klientų, kolegų atsiliepimai apie medicinos darbuotojo veiklą. |   |
| 5.3. | Aktyviai dalyvauja bendruomenės, savivaldybės ar šalies visuomeninėje, tyrimų, eksperimentinėje ar kitoje veikloje (pvz., draugijos, asociacijos, ekspertų komisijos, konferencijos, konsultacijos, savanorystė, straipsniai leidiniuose ir periodinėje spaudoje, projektai, programos ir kt.) formuojant įgyvendinant ar plėtojant sveikatos strategijas (pvz., savivaldybės, regiono, šalies, tarptautines.). |   |
| 5.4. | Išskirtinis pasiaukojimas ir drąsą gelbstint žmonių gyvybes. |  |

PASTABA. *Teikimo apimtis – ne daugiau kaip 4 A4 formato lapai.*

Kandidato premijos skyrimui teikėjas:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     (vardas, pavardė,  parašas)